Jones ShaneHon SHANE JONES (NZ First): E kara Manga maranga mai. Me tēnei te rā ka whakatinanatia ngā moemoeā ngā wawata roa noa e tārewa ana i roto i tō rahi. Tēnei anō te rā ka mātakitakina ngā tapuwae te wāhi i mura ai te riri te wāhi i maringi ai te toto te wāhi i taotūngia ai te tangata ka hemo ka mate ka ora mai anō. E kara e Manga nāu ngā kupu; kua oti noa atu te whakakōhatu i te kapu o te pepa i roto i te rārangi o tō tātou tātai kōrero te hītori o Aotearoa. Tērā te kōrero ka whawhai tonu mātou mō āke tonu atu". Ahakoa puta i a koe i runga i te whenua e kōrerongia ana e tātou i tēnei rā ahakoa puta ki hea rānei. Kua oti noa atu i tēnei 'hakatupuranga ōku te ako nāhau i whakaputa ā-ngutu i ēnā kupu. Nā reira e kara koutou ko tō reanga e moe e moe moe oti atu e. Tā Tūrongo ko Raukawa tā Raukawa ko Rereahu tā Rereahu ko Maniapoto Ngāti Raukawa Ngāti Maniapoto Waikato tēnā koutou katoa. Ko Tūrongo kua oti te whakakanohi i a ia me tana kuia ki roto i a Tūrangawaewae. Ko wai te tangata o te ao Māori pēnā e tū ana hei kaikōrero mō tana iwi e kūare ana ki te tokorua nei? Mēnā ko tēnā tangata e tū ana i runga i ō tātou marae meinga me noho. Ko Raukawa ahakoa nō nākua tata ake nei i roto i te huringa o te tai ā-kōrero ā-whakapapa ā-paringa tangata ā-timunga moana ko tōna tino tangata e mōhiotia ana ko Te Whatanui ahau e kōrero ana mō te Raukawa ake me te kakara kei muri i te tikanga o tērā ingoa. Nā reira tēnā koutou tēnā koutou katoa. Ahau e tū ana ki te kōrero te whakaputa i te reo tautoko mō tēnei pire. Ēnei waewae ōku kua tae noa atu ki tēnā whenua. Ahakoa mātakitaki i a mātou i te tamariki he mea mau haere e tō mātou pūkenga e te ruanuku o Te Taitokerau a Māori Marsden ki ēnei wāhi. Tangata i whakatau i a mātou i aua wā horekau he tangata i tua atu i a Tūwhāngai ake. I tērā wā i te noho ki roto i a Ōtaki haere ake kia kite i tana whānau i reira. 'Tahi mātou ka tūtaki mātou i muri i tō mātou pūkenga a Māori te wāhanga rerekē ka kōrero Māori mai ai tō koutou mārohirohi tō koutou ruanuku a Tūwhāngai kūare ana wēnei taringa o tō mātou whakatupuranga. Horekau e tino kapo i te hōhonu me te ataahua o tana reo. Otirā tāna ki a mātou "kia kaha mai e ngā pīpī Tararā o Ngapuhi". Nā reira tēnā koutou tēnā tātou i roto i te āhuatanga o tēnei pire. He pire ka whakapūmautia te rārangi o ngā ingoa o ō koutou wheinga. Ka riro ko te pīkauranga kia tū hei tuari hei kaitiaki o tēnei whenua hāunga anō te whenua ā-oneone otirā ko te whenua ā-tātai ko te whenua ā-tupuna ko te whenua ā-toto. Me te mihi atu ki ngā tamariki nā rātou te kaupapa nei i whakakorikori i te tīmatanga. Kātahi ka mau haeretia ki waenga i a koutou. Nā ka tae mai ā i tēnei rā kua pari mai te tai ki waenga tonu i a mātou ngā kaitōrangapū. Tēnei tangata e tū nei nāku anō i whāngai te pūtea ki a Rangiriri kia whakakanohitia mai ai te wāhanga e rerekē ana. Horekau koutou i pōhiri i ahau kia haramai ki te kaupapa mō te huakitanga. Hei tā koutou pēnā kei te korohā tēnā korokē waiho ki reira. Engari kia tūpato kua hoki mai. Kia ahatia e kore ēnei mihi tēnei reo tautoko ōku e rahi atu engari Waikato Raukawa Maniapoto tamariki mā tūākana mā wāhine ma e tautoko ana māua ko taku rangatira kia whakapūmautia ai tēnei taonga tēnei kōrero i runga i te mata o te ture. Kei warewaretia kei whakatahangia ā ngā rā e haere ake nei. Tēnā tātou.[My friend Manga arise. This is the day that the dreams the aspirations that have stagnated for a long time are realised among your people. This is also the day that the footsteps will be observed the place where battle raged the place where blood was spilt the place where people were injured died deceased and came to life again.My friend Manga the words are yours; what has been well established on the surface of the paper in the succession of our historical narratives is the history of New Zealand. As the saying goes "We will continue to fight for ever and ever". Despite it being said by you on the land that we are discussing today no matter where indeed. This generation of mine has already learnt it well and you were the one to produce those words from your lips. So my friend and those of your generation rest in peace your eternal rest. Tūrongo's offspring was Raukawa Raukawa had Rereahu Rereahu had Maniapoto. Ngāti Raukawa Ngāti Maniapoto Waikato greetings to you all. Tūrongo him and his wife have been well represented at Tūrangawaewae. Who is the person of Māori society if he should stand as a speaker for his people but be ignorant of these two? Should that person stand on our marae tell him to sit down.Raukawa even though it was only very recently with the changing of the tides of discussion of genealogy of rising humanity of outgoing ocean tides his principal figure that is widely known is Te Whatanui I am talking about Raukawa himself and the pleasant fragrance that surrounds the significance of that name. And greetings to you greetings to you all. I stand here to speak and to offer a voice in support for this bill. These legs of mine have been to that land. Even though it was to observe while we were children we were taken by our lecturer by our warlock of Northland Māori Marsden to these places. The person who welcomed us at that time it was no one other than Tūwhāngai himself. At that time he was living in Ōtaki and would go there to see his family.Then we met us following behind our lecturer Māori and what was strange was your powerful man your wizard Tūwhāngai these ears of our generation were ignorant of his words. We didn't really grasp the depth and the beauty of his words. Indeed what he said to us was "Be strong the fledgling Croats of Ngāpuhi."So greetings to you greetings to all of us with respect to the paradigm of this bill. It is a bill that will immortalise the list of names of your relations. This burden will then stand to be shared and to be a custodian of this land not only the soil of the land but indeed a land bequeathed ancestral land and land in the bloodlines. The children who were the ones to initiate this action in the beginning must be recognised. It was then brought amongst you. It then arrived and today the tide has now risen to its peak among us the politicians. This person that stands here it was me that provided the funding to Rangiriri so that the distinct part therein could be represented. You didn't invite me to attend the event for the opening. According to you if that old man is out in the desert leave him there. But be careful I'm back. Anyway these acknowledgments and this supportive voice will never suffice but Waikato Raukawa Maniapoto children seniors and ladies my leader and I support that these treasures and statements be immortalised on the surface of the legislation. Let it not be forgotten let it not be set aside in the days to come. Thank you.]"